Brian McClair

**Brian John McClair** (født 8. desember 1963 i Bellshill, Skottland) er en tidligere fotballspiller som hadde sin posisjon i angrep. Han er mest kjent for sitt elleve år lange opphold i den engelske klubben Manchester United, såvel som opphold i de skotske klubbene Celtic FC og Motherwell FC. Brian McClair er nå direktør i ungdomsakademiet hos Manchester United og midlertidig trener for reservelaget etter at René Meulensteen meldte overgang til danske Brøndby IF. Han fikk kallenavnet «Choccy» siden hans etternavn rimer på delikatessen «Chocolate Eclair».

## Karriere
Hans første lag var Aston Villa som han kom til som juniorspiller da han var 12 år gammel i starten av sesongen 1980–1981. Han gjorde ikke inntrykk på trenerne så han ble frigitt til den skotske klubben Motherwell, hvor han skåret 15 ligamål på 40 kamper. I 1983 ble han solgt til ligakonkurrenten Celtic FC for £100,000, og i en fireårs periode med Celtic fikk han 145 kamper og 99 mål. I sesongen 1986–87 skåret han 35 mål på 44 ligakamper og ble premiert med både Scottish Football Writers' Association Player of the Year og Scottish Players' Player of the Year, som henholdsvis årets spiller blant skotske sportsjournalister og årets spiller valgt av spillerne.

McClairs endelig gjennombrudd ble kronet med en overgang til Manchester United i 1987 for en overgangssum på £850,000. Dette var en av de første overgangene av den da nyansatte manageren Alex Ferguson. I hans første sesong for klubben, i samspill med en tilbakevendt Mark Hughes fra FC Barcelona, skåret han 24 ligamål og ble dermed den første unitedspilleren til å kommer over 20 ligamål siden George Best gjorde det samme i 1968. I 1992 ble McClair flyttet ned på midtbanen da Eric Cantona ankom klubben i november. Da Roy Keane signerte for United den påfølgende sommeren ble førstelagsspill for McClair stadig vanskeligere, men han ble enig om å fortsette som en del av stallen hvor han kunne bli en viktig støttespiller for både midtbane og angrep. I denne rollen fikk han over 40 kamper både som innbytter og førstelagsspiller i sesongen 1994–1995.

I den første kampen mot Wimbledon under sesongen 1996–97 ble han for øvrig kreditert med målgivende pasning til David Beckhams spektakulære mål fra midtstreken. Dette ble også hans eneste benevningsverdige bidrag den sesongen, og mot slutten av 1997–98 ble han frigitt av klubben for å kunne spille kamper med andre klubber. McClair skrev så under for Motherwell igjen, hvor han til tross for tempoproblemer fikk elleve kamper for klubben. Brian McClair la så opp som aktiv fotballspiller og dro sørover igjen i desember 1998 for å bli Brian Kidds assistentmanager i Blackburn Rovers. Her ble han helt til Blackburn rykket ned noe som gjorde at han fikk sparken. Deretter gikk han igjen til Manchester United og ble ansatt som ungdomslagstrener

I 2001 ble han utnevnt som reservelagstrener og vant reservelagsligaen det samme året som trener. Året etter fikk han ansvaret for Uniteds U19-lag, som senere vant FA Youth Cup i 2003. Noen av hans spillere, som Chris Eagles og Kieran Richardson fikk senere prøve seg på førstelaget til United. Etter et år hvor han fulgte i skyggen av Les Kershaw, som var direktør i uniteds ungdomsakademi, ble han selv ansatt i rollen som erstatning for Kershaw i starten av sesongen 2006–07.

I United skåret han 126 mål i alle turneringer, fordelt på totalt 296 ligakamper (hvor 59 av dem var som innbytter), 38 kamper i FA-cupen (hvor syv av dem var som innbytter), 44 kamper i ligacupen (hvor én av dem var som innbytter) og 17 kamper i europeisk sammenheng (hvor syv av dem var som innbytter. Brian McClair skåret også det eneste målet i ligacupfinalen i 1992, samt i FA-cupfinalen mot Chelsea i 1994. Han er også mer eller mindre betegnet som en kultfigur i United på grunn av hans humoristiske dagbok, «Choccy's Diary», som ble publisert i magasinet *Manchester United*.

## Meritter
*Alle med Manchester United:*
* FA-cupen i 1990, 1994 og 1996. 
* Ligacupen i 1992.
* FA Premier League i 1993, 1994, 1996 og 1997.
* UEFA-cupen i 1991.

## Landslagsspill
McClair fikk 30 landslagskamper for  og skåret to mål. Han representerte også landslaget under EM i fotball 1992 i Sverige hvor han den 18. juni skåret ett mål i siste gruppespillkamp mot .

## Referanser


## Eksterne lenker
*